《残妆》
明代·王彦泓

睡夕篸花晓未蔫，又寻幽朵露丛边。窗光映日来侵面，衣影翔风欲拍肩。

艳鬓泽同新沐夜，羞颜赪似未笄年。残妆最是难看见，缓住梳头一细怜。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。